એક વર્ગ તો ત્યાં સુધી કહેતો હતો કે એક ગાય તો જીવિત હતી અને તે કચરાની સાઈટમાં મૃત્યુ પામી હતી. તરહતરહની શંકા-કુશંકાઓનો દોર ચાલ્યો હતો. રાત્રે 10 વાગ્યાથી 2 વાગ્યા સુધી ગરમાગરમી ચાલી હતી. ગાયના મૃત્યુનુ કારણ જાણવા પોસ્ટમોર્ટમ કરવાની માગ થતા સોમવારે બંને ગાયનું પોસ્ટમોર્ટમ કરાવાયું હતું. પોલીસ સૂત્રોના જણાવ્યા મુજબ એક ગાયનું મૃત્યુ તો કુદરતી જ થયું હતું. જ્યારે બીજી ગાયનું મૃત્યુ પણ અખાદ્ય વસ્તુ ખાઈ કુદરતી થયાની પ્રાથમિક જાણકારી બહાર આવી છે. શંકાસ્પદ મૃત્યુ થયું ન હતું.